title: 2012 m. kovo 12 d. Komisijos įgyvendinimo reglamentas (ES) Nr. 211/2012 dėl tam tikrų prekių klasifikavimo Kombinuotojoje nomenklatūroje

text:
13.3.2012

               LT

               Europos Sąjungos oficialusis leidinys

               L 73/1

         KOMISIJOS ĮGYVENDINIMO REGLAMENTAS (ES) Nr. 211/2012
   2012 m. kovo 12 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;

               (4)

               reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius;

               (5)

               Muitinės kodekso komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. kovo 12 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Produkto sudėtis (masės %):

                              —

                              etilo alkoholis

                              70,

                              —

                              benzinas

                              30.

                        Produktas gabenamas nesupakuotas.

                  2207 20 00

                  Klasifikuojama vadovaujantis Kombinuotosios nomenklatūros 1, 3 (a punktu) ir 6 bendrosiomis aiškinimo taisyklėmis ir KN kodus 2207 ir 2207 20 00 atitinkančiais prekių aprašymais. Pritaikius 3 bendrosios aiškinimo taisyklės a punktą, laikytina, kad 2207 pozicijoje produktas aprašytas tiksliau palyginti su 3824 pozicija, kurioje pateiktas bendresnis aprašymas. Todėl jis nepriskirtinas 3824 pozicijai.
                  Produktas yra paprastas etilo alkoholio ir benzino mišinys. Dėl produkto sudėtyje esančio benzino santykinio kiekio jis netinkamas žmonėms vartoti, tačiau gali būti naudojamas pramonėje (taip pat žr. SS paaiškinimų 2207 pozicijos paaiškinimų ketvirtą pastraipą).
                  Todėl produktas klasifikuotinas kaip denatūruotas etilo alkoholis, priskiriant KN kodą 2207 20 00.


title: 2011 m. rugsėjo 5 d. Komisijos įgyvendinimo reglamentas (ES) Nr. 887/2011 dėl leidimo naudoti Enterococcus faecium CECT 4515 preparatą kaip pašarų priedą mėsiniams viščiukams (leidimo turėtojas – „Norel S.A.“ )  Tekstas svarbus EEE

text:
6.9.2011

               LT

               Europos Sąjungos oficialusis leidinys

               L 229/7

         KOMISIJOS ĮGYVENDINIMO REGLAMENTAS (ES) Nr. 887/2011
   2011 m. rugsėjo 5 d.
   dėl leidimo naudoti Enterococcus faecium CECT 4515 preparatą kaip pašarų priedą mėsiniams viščiukams (leidimo turėtojas – „Norel S.A.“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateikta paraiška dėl leidimo naudoti Enterococcus faecium CECT 4515 preparatą. Su paraiška pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               paraiška pateikta dėl leidimo priede nurodytą preparatą, priskirtiną prie priedų kategorijos „zootechniniai priedai“, naudoti kaip pašarų priedą mėsiniams viščiukams;

               (4)

               Europos maisto saugos tarnyba (toliau – Tarnyba) 2011 m. kovo 16 d. nuomonėje (2) konstatavo, kad, laikantis siūlomų naudojimo sąlygų, Enterococcus faecium CECT 4515 neturi nepageidaujamo poveikio gyvūnų sveikatai, vartotojų sveikatai arba aplinkai ir kad naudojant šį priedą galima pagerinti mėsinių viščiukų kūno masės prieaugį ir pašarų bei prieaugio santykį. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedo pašaruose analizės metodo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;

               (5)

               atlikus Enterococcus faecium CECT 4515 preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos įvykdytos. Taigi, turėtų būti išduotas leidimas naudoti minėtą preparatą, kaip nurodyta šio reglamento priede;

               (6)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, kaip priedą gyvūnų mityboje leidžiama naudoti tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugsėjo 5 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  EMST leidinys, 2011 m.; 9 (3):2118.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  KSV/kg visaverčio 12 % drėgnio pašaro

                     Zootechninių priedų kategorija. Funkcinė grupė: žarnyno floros stabilizatoriai

                  4b1713

                  „Norel S.A.“

                     Enterococcus faecium CECT 4515

                                 Priedo sudėtis:

                                 Enterococcus faecium CECT 4515 preparatas, kuriame ne mažiau kaip 1 × 109 KSV/g priedo

                                 Veikliosios medžiagos apibūdinimas:

                                 Enterococcus faecium CECT 4515

                                 Analizės metodas
                                  (1):

                                          Skaičiavimas: taikant paskleidimo ant plokštelės metodą naudojant tulžies eskulino azido agarą (EN 15788).

                                          Identifikacija: impulsinė lauko gelių elektroforezė (PFGE).

                  Mėsiniai viščiukai

                  —

                  1 × 109

                  —

                              1.

                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.

                              2.

                              Gali būti naudojamas gyvūnų pašaruose, kurių sudėtyje yra vienas iš leidžiamų kokcidiostatų: natrio monenzinas, diklazurilas, nikarbazinas, dekokvinatas, robenidino hidrochlorido, natrio semduramicinas, narazinas, natrio salinomicinas, natrio lazalocidas, narazino ir nikarbazino mišinys arba maduramicino amonis.

                              3.

                              Sauga: tvarkant produktą naudojama kvėpavimo apsaugos priemonė.

                  2021 m. rugsėjo 26 d.

         (1)  Išsamų analizės metodų aprašymą galima rasti Bendrijos etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.


title: 2014 m. balandžio 29 d. Komisijos įgyvendinimo reglamentas (ES) Nr. 458/2014 dėl tam tikrų prekių klasifikavimo Kombinuotojoje nomenklatūroje

text:
6.5.2014

               LT

               Europos Sąjungos oficialusis leidinys

               L 133/39

         KOMISIJOS ĮGYVENDINIMO REGLAMENTAS (ES) Nr. 458/2014
   2014 m. balandžio 29 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytus KN kodus;

               (4)

               reikėtų nustatyti, kad šio reglamento nuostatų neatitinkančia privalomąja tarifine informacija, suteikta apie šiame reglamente nurodytas prekes, jos turėtojas galėtų dar tam tikrą laikotarpį remtis, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;

               (5)

               Muitinės kodekso komitetas per pirmininko nustatytą laikotarpį nuomonės dėl šio reglamento priedo 1 punkto nepateikė, o šio reglamento priedo 2 punkte numatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytus KN kodus.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 29 d.

            Komisijos vardu

            Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                              1.

                              Skaitmeninis aparatas, kurio konstrukcija atitinka įprastinę vaizdo kameros konstrukciją, skirtas nejudamiems ir judamiems vaizdams fiksuoti ir įrašyti į vidinę atmintinę arba atminties kortelę.
                              Aparate įmontuotas 0,8 megapikselio krūvio sąsajos įtaisas (CCD) ir atlenkiamasis skystakristalio vaizduoklio (LCD) tipo vaizdo ieškiklis, kurio ekrano įstrižainė yra apie 7 cm (2,7 colio) ir kuris gali būti naudojamas fiksuojant vaizdus arba kaip ekranas įrašytų vaizdų peržiūrai.
                              Aparate yra šios sąsajos:

                                          —

                                          lizdas atminties kortelėms,

                                          —

                                          sudėtinė vaizdo išvesties,

                                          —

                                          garso išvesties,

                                          —

                                          USB.

                                    Didžiausia nejudamo vaizdo skyra – 1 600 × 1 200 pikselių (1,92 megapikselio).
                              Aparatas gali įrašyti vaizdą 50 kadrų per sekundę dažniu ne didesne kaip 720 × 576 pikselių skyra.
                              Darant vaizdo įrašą aparatas gali atlikti optinio vaizdo mastelio keitimo funkciją.
                              Į pateiktą aparatą rinkmenų iš automatinės duomenų apdorojimo (ADA) mašinos per USB sąsają perkelti negalima.

                  8525 80 91

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8525, 8525 80 ir 8525 80 91 atitinkančiais prekių aprašymais.
                  Atsižvelgiant į aparato objektyvias charakteristikas, kaip antai konstrukciją ir formą, tai, kad jame yra mažos 0,8 megapikselio skyros CCD, galimybę įrašyti standartinės DVD kokybės (50 kadrų per sekundę 720 × 576 pikselių skyra) judamą vaizdą ir įrašyti prastos kokybės nejudamus vaizdus (ne didesne kaip 1,92 megapikselio skyra), vaizdo fiksavimas ir įrašymas yra pagrindinė aparato funkcija, kaip apibrėžta XVI skyriaus 3 pastaboje (taip pat žr. 2010 m. gruodžio 9 d. Europos Sąjungos Teisingumo Teismo sprendimą byloje C-193/10, „KMB Europe“ prieš „Hauptzollamt Duisburg“ (ECR 2010, Rink. I-12903, 23–25 punktai)).
                  Tai, kad kamera įrašo vaizdą mažesne nei 800 × 600 pikselių skyra, pagrindinės aparato funkcijos nekeičia. Todėl gaminys nepriskirtinas 8525 80 30 subpozicijai kaip skaitmeninis fotoaparatas.
                  Aparatas gali tik įrašyti televizijos kameros užfiksuotą garsą ir vaizdą, o galimybės perkelti rinkmenas į kamerą pateikto aparato naudotojas, neturintis specialių įgūdžių, suaktyvinti, paprastai jį modifikuodamas, negali.
                  Todėl jis klasifikuotinas kaip vaizdo kamera su vaizdo įrašymo įrenginiu, galinti tik įrašyti televizijos kameros užfiksuotą garsą ir vaizdą, priskiriant KN kodą 8525 80 91.

                              2.

                              Skaitmeninis aparatas, kurio konstrukcija atitinka įprastinę vaizdo kameros konstrukciją, skirtas nejudamiems ir judamiems vaizdams fiksuoti ir įrašyti į vidinę atmintinę arba atminties kortelę.
                              Aparate įmontuotas 0,8 megapikselio krūvio sąsajos įtaisas (CCD) ir atlenkiamasis skystakristalio vaizduoklio (LCD) tipo vaizdo ieškiklis, kurio ekrano įstrižainė yra apie 7 cm (2,7 colio) ir kuris gali būti naudojamas fiksuojant vaizdus arba kaip ekranas įrašytų vaizdų peržiūrai.
                              Aparate yra šios sąsajos:

                                          —

                                          lizdas atminties kortelėms,

                                          —

                                          sudėtinė vaizdo išvesties,

                                          —

                                          garso išvesties,

                                          —

                                          USB.

                                    Didžiausia nejudamo vaizdo skyra – 1 600 × 1 200 pikselių (1,92 megapikselio).
                              Aparatas gali įrašyti vaizdą 50 kadrų per sekundę dažniu ne didesne kaip 720 × 576 pikselių skyra.
                              Darant vaizdo įrašą aparatas gali atlikti optinio vaizdo mastelio keitimo funkciją.
                              Į pateiktą aparatą galima perkelti rinkmenas iš automatinės duomenų apdorojimo (ADA) mašinos per USB sąsają.

                  8525 80 99

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8525, 8525 80 ir 8525 80 99 atitinkančiais prekių aprašymais.
                  Atsižvelgiant į aparato objektyvias charakteristikas, kaip antai konstrukciją ir formą, tai, kad jame yra mažos 0,8 megapikselio skyros CCD, galimybę įrašyti standartinės DVD kokybės (50 kadrų per sekundę 720 × 576 pikselių skyra) judamą vaizdą ir įrašyti prastos kokybės nejudamus vaizdus (ne didesne kaip 1,92 megapikselio skyra), vaizdo fiksavimas ir įrašymas yra pagrindinė aparato funkcija, kaip apibrėžta XVI skyriaus 3 pastaboje (taip pat žr. 2010 m. gruodžio 9 d. Europos Sąjungos Teisingumo Teismo sprendimą byloje C-193/10, „KMB Europe“ prieš „Hauptzollamt Duisburg“ (ECR 2010, Rink. I-12903, 23–25 punktai)).
                  Tai, kad kamera įrašo vaizdą mažesne nei 800 × 600 pikselių skyra, pagrindinės aparato funkcijos nekeičia. Todėl gaminys nepriskirtinas 8525 80 30 subpozicijai kaip skaitmeninis fotoaparatas.
                  Kadangi aparatu galima įrašyti vaizdo rinkmenas ne tik iš integruotos televizijos kameros, bet ir iš kitų šaltinių, jis nepriskirtinas 8525 80 91 subpozicijai kaip vaizdo kamera, galinti tik įrašyti televizijos kameros užfiksuotą garsą ir vaizdą.
                  Todėl aparatas klasifikuotinas kaip kita vaizdo kamera su vaizdo įrašymo įrenginiu, priskiriant KN kodą 8525 80 99.